कॉलोनी में 20 सालों से नालियां ही नहीं; विधायक बोले- असेंबली में मुद्दा उठाया, मंत्री-मुख्यमंत्री को भी लिख चुका
जयपुर में मानसून का सीजन शुरू होने के साथ ही हालात बद से बदतर होने लगे हैं। कुछ इलाकों में जहां सड़कों पर गड्ढे हो रहे हैं। वहीं कुछ जगहों पर बदहाल ड्रेनेज सिस्टम ने आम आदमी को परेशान कर दिया है। जिससे तंग आकरPublic sitting in sewerage water for 4 hours, MLA said hearing is not happening
जयपुर में मानसून सीजन शुरू होने के साथ ही हालात बिगड़ने लगे हैं। कुछ इलाकों में सड़कों पर गड्ढे नजर आ रहे हैं तो कहीं बदहाल ड्रेनेज सिस्टम ने लोगों का जीना मुश्किल कर दिया है। ऐसी परेशानियों से तंग आकर बुधवार को जयपुर के सांगानेर के रामपुरा रोड पर स्थानीय निवासियों ने जल सत्याग्रह कर बदहाल ड्रेनेज सिस्टम को दुरुस्त करने की मांग की।
इस दौरान रामपुरा रोड़ पर बनी कॉलोनियों के 100 से ज्यादा लोग लगभग 4 घंटे तक सीवरेज के पानी में ही बैठे विरोध करते रहे।
जिसके बाद सांगानेर की तहसीलदार और जेडीए के अधिकारी मौके पर पहुंचे। जहां उन्होंने प्रदर्शनकारियों से बातचीत कर जल्द समाधान का वादा किया।
रामपुरा इलाके के रहने वाले विक्रम वाल्मीकि ने कहा कि पिछले 20 सालों से इस पूरी कॉलोनी में ड्रेनेज सिस्टम नहीं है। इलाके की आबादी लगातार बढ़ रही है। लेकिन शासन और प्रशासन आंखें मूंदे बैठे हुए हैं।
जिसकी वजह से बारिश के दिनों में रामपुरा रोड पर लगभग 2 फीट तक पानी भर जाता है। जिससे सड़क पार करना भी मुश्किल हो गया है।
वाल्मीकि ने कहा कि आज भी हमने हमारी मजबूरी को समझाने के लिए ही गंदे पानी में बैठ कर विरोध प्रदर्शन किया है। ताकि स्थानीय विधायक के साथ कांग्रेसी नेताओं तक हम अपनी समस्या पहुंच सके।
लेकिन, अगर अब भी हमारी मांग को पूरा नहीं किया। तो रामपुरा रोड को जोड़ने वाली सभी कॉलोनियों के लोग जल सत्याग्रह करेंगे। जिसके लिए शासन प्रशासन जिम्मेदार होगा।
जेडीए ने बारिश का बहाना कर काम रोका: पार्षद माया देवी 
क्षेत्रीय पार्षद माया देवी ने कहा कि मैं बदहाल ड्रेनेज सिस्टम की समस्या को लेकर विधायक अशोक लाहोटी और कांग्रेस के प्रत्याशी पुष्पेंद्र भारद्वाज तक गुहार लगा चुकी हूं। जिसके बाद जयपुर विकास प्राधिकरण के अधिकारियों ने 18 जून को नाले का निर्माण करने का शिलान्यास भी किया।
लेकिन बारिश का बहाना बनाकर काम बंद कर दिया गया। जिसकी वजह से आम आदमी की जान जोखिम में आ गई है। ऐसे में अगर जल्द से जल्द बंद हुए निर्माण कार्य को शुरू नहीं किया गया तो हम उग्र आंदोलन करेंगे।
मैंने विधानसभा में उठाया था मुद्दा: लाहौटी 
सांगानेर विधायक अशोक लाहोटी ने कहा कि मैं 20 बार से ज्यादा रामपुरा रोड की समस्या को विधानसभा में उठा चुका हूं। मंत्री से लेकर मुख्यमंत्री तक गुहार लगाई है जेडीए में प्रदर्शन किया है।
लेकिन कांग्रेस की सरकार होने की वजह से जानबूझकर सांगानेर की जनता की उपेक्षा की जा रही है। आम जनता को मूलभूत सुविधाओं के लिए दर दर की ठोकर खानी पड़ रही है। जिसे आम जनता कभी नहीं भूलेगी।सांगानेर में सिर्फ रामपुरा रोड़ ही नहीं।
बल्कि, मंगलम आनंदा रोड़, मुहाना मंडी रोड़, मदरामपुरा क्षेत्र, जैन छात्रावास, शिकारपुरा से दादिया रोड़, कनक विहार क्षेत्र, हीरा पथ पंप क्षेत्र और टिब्बा टोल क्षेत्र में भी इसी तरह के हालात हैं। लेकिन यहां से बीजेपी का विधायक होने की वजह से सरकार सांगानेर की जनता के साथ सौतेला व्यवहार कर रही है। जो पूरी तरह गलत है।
अगर जल्द से जल्द सांगानेर की जनता की इन समस्याओं का समाधान नहीं हुआ। तो मैं आम जनता के साथ मिलकर फिर से बड़ा आंदोलन करूंगा। ताकि आम जनता की समस्याओं का समाधान किया जा सके।